LESTIJÄRVEN KUNTA LAUSUNTO

Lestintie 39

69440 LESTIJÄRVI 17.10.2017

Puh: 06-8889111, fax 06-8637115

lestijarven.kunta@lestijarvi.fi  **1(2)**

**KESKI-POHJANMAAN LIITTO**

**Rantakatu 14**

**67100 KOKKOLA**

**Lausuntopyyntönne 15.09.2017**

**LAUSUNTO** **KESKI-POHJANMAAN MAAKUNTASUUNNITELMAAN 2040 JA**

**MAA­KUNTAOHJELMAAN 2018-2021**

Keski-Pohjanmaan maakuntasuunnitelman 2040 ja maakuntaohjelman

2018-2021 luonnos sekä maakuntaohjelmaan liittyvä ympäristöselostus

ovat valmistuneet.

Aluekehittämislakiin perustuva suunnitelma ja ohjelma valmistellaan yhteistyössä Keski-Pohjanmaan liiton ja alueen kuntien, elinkeinoelämän, valtion aluehallinnon, tutkimus- ja oppilaitosten sekä järjestöjen kanssa. Laaja yhteistyö takaa, että maakunnan kehittämistyötä tekevät päätyvät yhteisten kehittämistoimien kannalle.

Maakuntaohjelmaan kootaan neljän vuoden välein Keski-Pohjanmaan kehittämisen linjaukset. Ohjelman hyväksymisestä päättää maakuntavaltuusto. Maakuntaohjelma perustuu strategiseen, pidemmän aikavälin maakuntasuunnitelmaan. Maakuntasuunnitelma ulottuu vuoteen 2040.

Lestijärven kunta lausuu ja toteaa, että maakuntasuunnitelma ja maakuntaohjelma ovat varsin perusteellisesti laadittu. Lestijärven kunta haluaa täsmennyksiä ja tarkennuksia seuraaviin kohtiin.

* Osaamisen visiona on myydä osaamista myös ulkomaille korkeatasoisen tutkimus-, kehitys- ja innovaatiotoiminnan, koulutusviennin sekä osaavan työvoiman muodossa. Osaamisen alue ja sisältö tulisi tässäkin määritellä tarkemmin, koska yleisellä tasolla se ei ole realistinen.
* Tutkimus- ja kehittämistoiminta on kansainvälistä kärkeä. Myös tämä tarvitsee täsmennystä alan ja sisällön suhteen.

**2(2)**

* Mihin perustuu aluekeskusten ja maaseutualueiden palvelukeskusten jako ja mikä rooli niillä on maaseudun aluekehityksessä?

Ohjelma kaipaa selkeämpää näkemystä miten älykkääseen erikoistumiseen perustuen luonnonvarojen, energia-alan ja kemian osaamisen innovatiivinen yhdistäminen synnyttää uusia liiketoimintamahdollisuuksia ja lisää elinvoimaa koko maakunnassa myös maaseudulla ja reuna-alueilla. Muutoinkin maaseudun osalta suunnitelma ja ohjelma ovat kovin yleisellä tasolla ja konkreettiset tavoitteet, sisältö ja toimenpiteet puuttuvat.

Maakuntaohjelman toteutus ja viestintä edellyttävät selkeän tiivistelmän laadintaa visiosta, strategisista tavoitteista, kriittisistä menestystekijöistä, strategisista valinnoista ja toimenpiteistä sekä strategisista mittareista, joilla voidaan luotettavasti mitata ohjelman tavoitteiden toteutumista.

Maakuntaohjelman kehittämisteemakohtaisia työryhmiä ja maakuntaohjelmatyöhön liittyviä muita kehittämisryhmiä on verrattain paljon, jotta toteutustyö ja viestintä olisi tehokasta. Myös kuvattu matriisiorganisaatio toteutuksessa jättää tavoitteet ja vastuut toteutuksessa epäselviksi.

Lopusi Lestijärven kunta haluaa huomauttaa, että koko maakuntaa tulee kehittää tasapuolisesti, eikä yksinomaan vain tiettyjä alueita. Kehitystyössä tulee muistaa, että maakunta tarvitsee kaikkia maakunnan kuntia ja maakunnan kunnat tarvitsevat maakuntaa. Vuorovaikutus tulee olla molemminpuolinen.

**LESTIJÄRVEN KUNTA**

Esko Ahonen Jarmo Kanninen

kunnanjohtaja toimistosihteeri